stanford-oval/wikipedia huggingface dataset:
Changde

| Changde 常德市, Chángdé Shì |
| --- | --- |
 Changden sijainti Kiinan Hunanin maakunnassa
 Changde
 Koordinaatit: 29.0345°N, 111.6928°E 
Valtio:  Kiina
Maakunta:  Hunan
Hallinto:  
 – Hallinnon tyyppi:  prefektuuritason kaupunki
Pinta-ala:  
 – Kokonaispinta-ala:  18 189 km²
Väkiluku (2010):  5 714 623
Aikavyöhyke:  UTC+8
Postinumero:  415000
Suuntanumero(t):  0736
 
 www.changde.gov.cn 
 Kaupungintalo: 120, Langzhou Nan Lu  (=Langzhou South Road), Wuling District 
Infobox OKVirheellinen NIMI-arvo: 
Changde (kiin. 常德市, pinyin: Chángdé Shì) on prefektuuritason kaupunki Kiinan Hunanin maakunnan pohjoisosassa. Kaupungin keskusta sijaitsee linnuntietä noin 150 kilometriä maakunnan pääkaupunki Changshasta luoteeseen. Kaupungin väkiluku on 5,715 miljoonaa (2010) ja pinta-ala 18 189 neliökilometriä.
Kaupunki rajoittuu pohjoisessa Yichangin ja Jingzhoun, idässä ja etelässä Yiyangin, lännessä Huaihuan ja Zhangjiajien prefektuuritason kaupunkeihin, sekä luoteeseen Enshin tujioiden ja miaojen autonomiseen prefektuuriin. Idässä Läntinen Dongtingjärvi erottaa kaupungin Yiyangista. Kolmannes Dontiangjärvestä kuuluu Changdeen.
Piirikuntatasolla prefektuuri jakautuu kahteen piiriin, yhteen piirikuntatason kaupunkiin ja kuuteen piirikuntaan seuraavasti:
| --- | --- |
 Kaupunkipiirit (2) Wuling  Dingcheng Piirikuntatason kaupunki (1) Jinshi   :  Piirikunnat (6) Anxiang  Hanshou  Lixian  Linli  Taoyuan  Shimen 
Changden alkuna pidetään vuotta 227 eaa., jolloin nykyisen Wulingin piirikunnan itäpuolelle perustettiin kaupunki.
Changde, kävelykatua.
Sima lou Wulingin kaupunkipiirissä.
Kalastaja Yuanjoella.
Taohuayuanin maisema-alue Taoyuanin piirikunnassa.
Aiheesta muualla

Kuvia tai muita tiedostoja aiheesta Changde Wikimedia Commonsissa
Changde City Information (erityisesti talouspainotus) (englanniksi) (chinaknowledge.com)
China Postal Code: Hunan Province (prefektuuri ja piirikuntataso) (englanniksi) (youbianku.com)
Cedric Gogoua

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Cedric Gogoua Kouame
Syntymäaika: 10. heinäkuuta 1994
Pelipaikka: puolustaja
Pituus: 190 cm
Seurat
| Vuodet | Seura | O | (M) |
|  | Issia Wazi | – | (–) |
| 2014– | SJK | 51 | (3) |
| 2014 | Kerho 07 | 3 | (0) |
| Yhteensä | Yhteensä | 54 | (3) |
 Seurajoukkueuran tilastot kattavat vain kansalliset sarjat, päivitetty 25. lokakuuta 2015.
Cèdric Gogoua (s. 10. heinäkuuta 1994) on norsunluurannikkolainen jalkapalloilija, pelipaikaltaan puolustaja. Hän on pelannut Suomen, Serbian ja Venäjän pääsarjoissa.
Gogoua siirtyi SJK:oon huhtikuussa 2014 yhden kauden kattavalla sopimuksella. Koko aiemman uransa hän oli edustanut norsunluurannikkolaista Issia Wazi FC:tä.
Gogoua on pelannut Norsunluurannikon alle 17- ja alle 20-vuotiaiden maajoukkueissa.
Canary Wharfin asema

Canary Wharf on Docklands Light Railwayn asema Canary Wharfin liikekeskuksessa Lontoon Tower Hamletsin kaupunginosassa. Se sijaitsee aivan One Canada Squaren ja kauppakeskuksen vieressä. Asemalla on kuusi laituria ja kolme raidetta; jokaisen raiteen molemmilla puolella on laituri pysähdysten nopeuttamista varten. Asemalla pysähtyvät linjan Bankista ja Stratfordista Lewishamiin menevät junat.
Canary Wharfin asema on Heron Quaysin ja West India Quayn asemien välissä, joihin molempiin on matkaa vain noin 200 metriä. Lontoon metrokartassa DLR:n asema on merkitty vaihtoasemaksi metron Jubilee-linjan kanssa, vaikka sen asema sijaitsee hieman lähempänä Heron Quaysia.
Canary Wharfin asema oli alkuperäisissä Docklands Light Railwayn suunnitemissa, mutta se ei ollut vielä järjestelmän avautuessa elokuussa 1987 valmis. Siitä suunniteltiin samanlaista pientä, kaksiraiteista asemaa, kuin Heron Quays. Myöhemmin selvisi kuitenkin, että siitä tulisi liian pieni kapasiteetiltaan kasvavaa liikekeskusta varten, joten se päästiin avaamaan vasta marraskuussa 1991.
Aiheesta muualla

Wikimedia Commonsissa on kuvia tai muita tiedostoja aiheesta .
Canary Wharfin asema Lontoon liikennelaitoksen sivuilla (englanniksi)
ChangeGroup

Yrityksen logo
ChangeGroup on brittiläinen valuutanvaihtoyritys, jonka pääkonttori sijaitsee Lontoossa. Yhtiöllä on 120 konttoria lentoasemilla, satamissa ja keskustoissa maailmanlaajuisesti.
Aiheesta muualla

ChangeGroupin kotisivut (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:ChangeGroup
Käännös suomeksi
Brave New World

| Brave New World Iron Maiden |
| --- | --- | --- |

Studioalbumin tiedot
 Julkaistu: 29. toukokuuta 2000
 Formaatti: CD, LP, MC
 Tuottaja(t): Kevin Shirley & Steve Harris
 Tyylilaji: heavy metal
 Kesto: 66.57
 Levy-yhtiö:  EMI  Sony & Portrait Records
Muut kannet
 Albumin takakansi.
Listasijoitukset
  1. (1 viikko, 8. kesäkuuta 2000)   2. (kesäkuu 2000)   3. (1. kesäkuuta 2000)   3. (3. kesäkuuta 2000)   3. (kesäkuu 2000)   4. (kesäkuu 2000)   7. (kesäkuu 2000)   9. (11. kesäkuuta 2000)   10. (11. kesäkuuta 2000)   12. (3. kesäkuuta 2000)   16. (3. kesäkuuta 2000)   39. (2000)
Iron Maidenin muut julkaisut
| Ed Hunter 1999 | Brave New World 2000 | Rock in Rio 2002 |
Singlet albumilta Brave New World
 ”The Wicker Man” Julkaistu: 8. toukokuuta 2000  ”Out of the Silent Planet” Julkaistu: 23. lokakuuta 2000
Brave New World on brittiläisen metalliyhtye Iron Maidenin kahdestoista studioalbumi. Albumi julkaistiin 29. toukokuuta 2000, ja albumin tuottajina toimivat yhtyeen basisti Steve Harris ja Kevin Shirley, joka on sittemmin toiminut tuottajana jokaisella Iron Maidenin studioalbumilla. Albumi on ensimmäinen, jolla yhtyeestä vuonna 1990 eronnut kitaristi Adrian Smith ja vuonna 1993 eronnut laulaja Bruce Dickinson esiintyvät tehtyään paluun yhtyeeseen vuonna 1999. Albumi on Iron Maidenin ensimmäinen jolla esiintyy kolme kitaristia, sillä yhtyeen pitkäaikaisen kitaristin Dave Murrayn ja Smithin ohella albumilla soittaa myös vuonna 1990 yhtyeeseen liittynyt Janick Gers.
Brave New World sijoittui Suomessa albumilistan toiseksi ja yhtyeen kotimaassa Britannian albumilistan seitsemänneksi. Albumilta julkaistiin kaksi singleä; ”The Wicker Man” (brittilistan 9. ja ”Out of the Silent Planet” (brittilistan 20.). Albumia seuranneen maailmankiertueelta yhtye nauhoitti ja julkaisi myös konserttivideon ja -albumin Rock in Rio.
Historia ja äänittäminen

Lokakuussa 1999 yhtye aloitti Brave New Worldin äänitysessiot Guillaume Tell -studiolla. Yhtye salasi tuottajan henkilöllisyyttä usean kuukauden ajan, mutta pian alkoi kiertää sana, että Kevin Shirley tuottaisi albumin. Shirley oli aikaisemmin työskennellyt sangen erilaisten artistien kanssa, kuten The Black Crowesin, Aerosmithin, Dream Theaterin ja Silverchairin.
Brave New Worldin äänityssessiot olivat kaikkien yhtyeen jäsenien mielestä miellyttäviä. Shirleytä kuvailtiin määrätietoiseksi, reiluksi ja halukkaaksi kuuntelemaan muiden ehdotuksia. Yhtye ja tuottaja vietti illat ottamalla leppoisasti ja juomalla ranskalaista olutta.
Steve Harris oli mukana kirjoittamassa kaikkia kappaleita ja hän kirjoitti kaksi Janick Gersin ja Dave Murrayn kanssa ja yhden yksin. Bruce Dickinson oli mukana kirjoittamassa neljää kappaletta, Gers myös neljää, Murray kolmea ja Adrian Smith kahta kappaletta. Dickinson kuvaili albumista seuraavaa:
»Kaikki suhtautuivat aika rennosti siihen tulivatko heidän tekemänsä laulut levylle vai eivät. – – Jokainen tiesi, että oli tehtävä kompromisseja. Meidän koko vuotemme oli tarkkaan suunniteltu, joten me olimme aika timmissä kunnossa – vähän niin kuin urheilijat – mennessämme studioon. Ja tietenkin me äänitimme laulut soittamalla ne studiossa livenä sisään.» 
(Bruce Dickinson)
Julkaisu, menestys ja kiertue

Brave New World julkaistiin 29. toukokuuta 2000. Yhdysvalloissa albumin julkaisivat Sony Music Entertainment ja Portrait Records, muualla monikansallinen levy-yhtiö EMI. Albumi julkaistiin CD- ja vinyylilevynä, sekä joissain maissa myös C-kasettina. Listaykköseksi albumi nousi Ruotsissa, Suomessa albumin sijoitus albumilistalla oli toinen ja yhtyeen kotimaassa Britanniassa albumi ylsi parhaimmillaan seitsemänneksi. Albumilistan kolmanneksi Brave New World nousi Italiassa, Ranskassa ja Saksassa, Norjassa neljänneksi, Sveitsissä yhdeksänneksi, Itävallassa kymmenenneksi, Belgiassa sijalle 12. ja Alankomaissa sijalle 16. Yhdysvaltojen Billboard 200-listalla albumin sijoitus oli 39. Brave New World toi yhtyeelle kultalevyn Suomessa, Britanniassa, Saksassa, Ruotsissa, Kanadassa, Puolassa ja Brasiliassa.
Albumin ensimmäinen single ”The Wicker Man” julkaistiin Britanniassa 8. toukokuuta 2000, ja se nousi parhaimmillaan brittilistan yhdeksännelle sijalle. Toinen single ”Out of the Silent Planet” julkaistiin 23. lokakuuta ja sen sijoitus Britanniassa oli 20.
Albumia seurasi menestyksekäs Brave New World Tour -maailmankiertue, joka käynnistyi 2. kesäkuuta 2000 Ranskasta ja päättyi 19. tammikuuta vuonna 2001 Brasilian Rio de Janeiroon Rock in Rio -festivaalitapahtumaan, jossa yhtye esiintyi 250 000 hengen yleisön edessä ja taltioi myös vuonna 2002 julkaistun livealbumin ja -DVD:n Rock in Rio.
Arvostelut

Soundi ()
Allmusic ()
Sputnikmusic ()
Soundin Antti Mattila antoi kirjoittamassaan arviossa Brave New Worldille paljon myönteistä palautetta mainiten albumin olevan ”viekas yhdistelmä Bruce Dickinsonin ensimmäisen ajanjakson loppuvuosien ja Blaze Bayleyn edustaman Iron Maidenin satoa, ja että albumi omaa riittävästi vanhoja ja uusia vivahteita palauttaakseen Maidenin korkeimmalle huipulle”. Mattila kehui albumin saralla myös laulaja Bruce Dickinsonia, joka on luopunut No Prayer for the Dying- ja Fear of the Dark-albumeilla suosimastaan karheasta laulutyylistä ja tehnyt paluun puhtaaseen, 1980-luvun tapaiseen laulutekniikkaansa.
Allmusic-sivuston Eduardo Rivadavia piti albumin merkitystä yhtyeen paluun osalta kiistattomana, ja Sputnikmusicin Mike Stagno kehui albumia yhtyeen ”parhaaksi sitten vuoden 1988 Seventh Son of a Seventh Sonin”.
Vuoden 2008 Kerrang!-lehden julkaisemalla tribuuttialbumilla Maiden Heaven oli mukana albumilta yksi cover-kappale, nimiraita ”Brave New World”, jonka esitti Ghostline-yhtye.
Kappalelista

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | The Wicker Man | Bruce Dickinson, Steve Harris, Adrian Smith | 4.35 |  |  |  |  |  |  |
| 2. | Ghost of the Navigator | Dickinson, Janick Gers, Harris | 6.50 |  |  |  |  |  |  |
| 3. | Brave New World | Dickinson, Harris, Dave Murray | 6.18 |  |  |  |  |  |  |
| 4. | Blood Brothers | Harris | 7.14 |  |  |  |  |  |  |
| 5. | The Mercenary | Gers, Harris | 4.42 |  |  |  |  |  |  |
| 6. | Dream of Mirrors | Gers, Harris | 9.21 |  |  |  |  |  |  |
| 7. | The Fallen Angel | Harris, Smith | 4.00 |  |  |  |  |  |  |
| 8. | The Nomad | Harris, Murray | 9.06 |  |  |  |  |  |  |
| 9. | Out of the Silent Planet | Dickinson, Gers, Harris | 6.25 |  |  |  |  |  |  |
| 10. | The Thin Line Between Love & Hate | Harris, Murray | 8.26 |  |  |  |  |  |  |
|  |  |  | 1.06.57 |  |  |  |  |  |  |
Kokoonpano

Bruce Dickinson - laulu
Steve Harris - basso, taustalaulu, koskettimet, orkesteraatio kappaleissa "Blood Brothers" & "The Nomad"
Dave Murray - kitara
Adrian Smith - kitara, taustalaulu
Janick Gers - kitara
Nicko McBrain - rummut
Aiheesta muualla

Brave New World Discogsissa. (englanniksi)
Albumi Brave New World Encyclopaedia Metallum -sivustolla (englanniksi)
Iron Maiden
| --- | --- |
Studioalbumit:   Iron Maiden  Killers  The Number of the Beast  Piece of Mind  Powerslave  Somewhere in Time  Seventh Son of a Seventh Son  No Prayer for the Dying  Fear of the Dark  The X Factor  Virtual XI  Brave New World  Dance of Death  A Matter of Life and Death  The Final Frontier  The Book of Souls  Senjutsu 
Livealbumit:   Live After Death  A Real Live One  A Real Dead One  Live at Donington  A Real Live Dead One  Rock in Rio  BBC Archives  Beast over Hammersmith  Death on the Road  Flight 666 – The Original Soundtrack  En Vivo!  Maiden England ’88  The Book of Souls: Live Chapter  Nights of the Dead, Legacy of the Beast: Live in Mexico City 
EP:t:   The Soundhouse Tapes  Live!! +one  Maiden Japan  No More Lies 
Kokoelmat:   Best of the Beast  Ed Hunter  Edward the Great  Best of the 'B' Sides  The Essential Iron Maiden  Somewhere Back in Time  From Fear to Eternity 
Boksit:   The First Ten Years  Eddie's Head  Eddie's Archive 
Singlet:   ”Running Free”  ”Sanctuary”  ”Women in Uniform”  ”Twilight Zone”  ”Purgatory”  ”Run to the Hills”  ”The Number of the Beast”  ”Flight of Icarus”  ”The Trooper”  ”2 Minutes to Midnight”  ”Aces High”  ”Wasted Years”  ”Stranger in a Strange Land”  ”Can I Play with Madness”  ”The Evil That Men Do”  ”The Clairvoyant”  ”Infinite Dreams”  ”Holy Smoke”  ”Bring Your Daughter... to the Slaughter”  ”Be Quick or Be Dead”  ”From Here to Eternity”  ”Wasting Love”  ”Fear of the Dark (live)”  ”Hallowed Be Thy Name (live)”  ”Man on the Edge”  ”Lord of the Flies”  ”Virus”  ”The Angel and the Gambler”  ”Futureal”  ”The Wicker Man”  ”Out of the Silent Planet”  ”Wildest Dreams”  ”Rainmaker”  ”The Reincarnation of Benjamin Breeg”  ”Different World”  ”El Dorado”  ”Satellite 15... The Final Frontier”  ”Coming Home”  ”Speed of Light”  ”Empire of the Clouds”  ”The Writing on the Wall”  ”Stratego” 
Videotallenteet:   Live at the Rainbow  Video Pieces  Behind the Iron Curtain  Live After Death  12 Wasted Years  Maiden England  The First Ten Years  From There to Eternity  Donington Live 1992  Raising Hell  Classic Albums: The Number of the Beast  Rock in Rio  Visions of the Beast  The Early Days  Death on the Road  En Vivo!  Maiden England '88 
Katso myös:   Jäsenet  Diskografia  Kappaleluettelo  Kiertueet  Tribuutit  Eddie  Blaze Bayley  Michael Kenney  Psycho Motel  Samson  Urchin  Lauren Harris
Canasta

| Canasta |
| --- | --- |

Korttimäärä:  108
Pelaajamäärä:  2-4 tai 6
Korttien järjestys suurimmasta pienimpään:  Punainen-3 Jokeri 2 A K Q J 10 9 8 7 6 5 4 Musta-3
Canasta on korttipeli, jota pelataan useimmiten neljän henkilön kesken niin että kaksi vastakkain istuvaa muodostavat joukkueen. Peliä pelataan myös kahden, kolmen ja kuuden pelaajan versioina. Kortteina käytetään kahta 52 kortin pakkaa ja neljää jokeria. Tavoitteena on muodostaa pöytäyksiä, joihin kuuluu vähintään kolme samannumeroista korttia. Jokerit ja kaikki kakkoset korvaavat minkä tahansa muun kortin. Voittajajoukkue on se, joka saavuttaa ensin 5 000 pistettä.
Yleisesti uskotaan, että peli on kehitetty 1900-luvun alussa Montevideossa Uruguayssa. Peli levisi syntysijoiltaan ensin Yhdysvaltoihin ja sieltä laajemminkin maailmalle. Sana canasta on espanjaa ja tarkoittaa koria.
Pelin kulku

Joku pelaajista aloittaa jakajana ja jakaa kaikille pelaajille 11 korttia. Jakajan vasemmalla puolella istuva aloittaa pelin ja se etenee myötäpäivään. Jakaja asettaa pakan keskelle pöytää piilopakaksi kuvapuoli alaspäin ja kääntää päällimmäisen kortin avopakan pohjaksi. Jos avopakan pohjakortiksi kääntyy punainen kolmonen, jätetään se poikittain ja sen päälle käännetään toinenkin kortti.
Jos pelaajalla on kädessään punainen kolmonen, hän asettaa sen vuorollaan eteensä pöydälle kuvapuoli ylöspäin ja ottaa piilopakasta kortin sen tilalle. Punaiset kolmoset ovat hyvityskortteja, jotka eivät osallistu itse peliin, mutta joista pelaaja saa pisteitä.
Peli etenee siten, että vuorollaan jokainen pelaaja ottaa piilopakasta kortin ja tekee halutessaan pöytäyksen asettamalla vähintään kolme samannumeroista korttia eteensä pöydälle kuvapuoli ylöspäin. Sen jälkeen hän saa asettaa yhden kortin avopakan päälle. Tehtyjä pöytäyksiä saa itse jatkaa samannumeroisilla korteilla. Myös oman joukkueen toinen jäsen saa jatkaa niitä. Yhdessä pöytäyksessä ei saa olla enempää kuin kolme apukorttia, siis jokeria tai kakkosta. Käytettyjä apukortteja ei saa vaihtaa pois pöydältä. Mustia kolmosia ei saa pöydätä, ellei pelaaja samalla lopeta. Apukortteja ei saa pöydätä yksinään.
Pelaajan ensimmäinen pöytäys (avaus) pitää olla 15, 50, 90 tai 120 pisteen arvoinen, riippuen siitä paljonko pelaajalla oli pisteitä ennen pelin alkua. Pisterajat ovat vastaavasti -, 0, 1 500 ja 3 000. Eli mitä enemmän pisteitä, sitä vaikeammaksi peli muuttuu.
Pelaaja voi käyttää vuorollaan myös avopakkaa, jos hän pystyy tekemään pöytäyksen sen päällimmäisen kortin avulla. Silloin hänen on otettava koko avopakka. Jos avopakka on lukitsematon, pelaaja saa ottaa sen, jos hänellä on yksi samannumeroinen kortti kuin pakan päällimmäinen sekä apukortti, taikka jos hän voi käyttää päällimmäisen kortin pöytäyksensä jatkoksi. Niin kauan kuin pelaaja ei ole vielä avannut peliään, avopakka on kuin se olisi lukittu (ks. seuraava kappale).
Avopakka on lukittu niin kauan kuin oman joukkueen pelaaja on tehnyt ensimmäisen pöytäyksensä. Se on lukittu myös silloin, kun siinä on punainen kolmonen tai apukortti (poikittain, jotta ne erottuvat). Lukitun avopakan saa nostaa vain, jos kädessä on kaksi saman numeron korttia kuin sen päällimmäinen kortti. Tähän tarvitaan puhdas pari, apukortti ei kelpaa.
Avopakan voi myös sulkea seuraavalta pelaajalta asettamalla päällimmäiseksi mustan kolmosen. Jos pelaaja saa punaisen kolmosen avopakasta, hän asettaa sen eteensä pöydälle, mutta ei nosta tilalle uutta korttia.
Peli loppuu, kun joku pelaajista saa kaikki korttinsa pöydälle ja hänellä on Canasta, eli seitsemän kortin pöytäys jollekin numerolle, joko puhtaana tai apukortin avulla. Lopettamaan pystyvä pelaaja voi halutessaan kysyä joukkuetoveriltaan "saanko lopettaa" ja varmistaa, että lopettaminen sopii koko joukkueelle.
Jos piilopakka loppuu ennen kuin kukaan saa lopetetuksi, peli keskeytetään ja pisteet lasketaan, tai kun vuorossa oleva ei pysty enää käyttämään avopakkaa.
Pisteytys

Puhtaasta Canastasta saa 500 pistettä. Apukortin kanssa tehty Canasta on 300 pisteen arvoinen. Pelin lopettava pelaaja saa 100 pistettä. Jos pelaaja (tai joukkuepelissä joukkue) ei ole ennen lopetustaan tehnyt yhtään pöytäystä, hän saa lopetuksesta 200 pistettä. Tätä kutsutaan suoraksi lopetukseksi. Jokaisesta punaisesta kolmosesta saa 100 pistettä, mutta jos ne kaikki ovat samalla pelaajalla, hän saa 800 pistettä. Jos pelaaja ei ole avannut peliään pelin päättyessä, hän saa punaisista kolmosista miinuspisteitä vastaavasti.
Lopuksi lasketaan kortit siten, että pöydällä olevat kortit tuovat pluspisteitä ja käteen jääneet kortit miinuspisteitä. Tällöin jokeri  on 50 pisteen arvoinen, kakkonen ja ässä ovat 20 pisteen arvoisia, kortit kuninkaasta kahdeksikkoon ovat 10 pisteen arvoisia ja loput 5 pisteen arvoisia.
Pistelasku vaihtelee jonkin verran riippuen siitä, minkä sääntöjen mukaan peliä pelataan. Jos mukana on pelaajia, jotka eivät ole pelanneet samassa seurassa aikaisemmin, pitää pistelaskusta sopia etukäteen.
Changan Kaicene F70

| Changan Kaicene F70 |
| --- | --- |

Valmistustiedot
Valmistusmaa:   Kiina  Uruguay
Valmistaja:  Changan Automobile
Valmistusvuodet:  2019–
Muut nimet:  Changan Hunter
Korimalli:  2-ovinen lava-auto 4-ovinen lava-auto
Teknisesti samankaltaisia:  Peugeot Landtrek
Tekniset tiedot
Moottori:  R4
Iskutilavuus:  1,9–2,5 l
Polttoaine:  bensiini diesel
Vetotapa:  takaveto neliveto
Vaihteisto:  6-vaihteinen manuaali 6-vaihteinen automaatti
Changan Kaicene F70 on Changan Automobilen vuodesta 2019 lähtien valmistama lava-automalli. Chilessä mallia myydään nimellä Changan Hunter. Lisäksi malliin perustuu Peugeot Landtrek, jota myydään Latinalaisessa Amerikassa ja Afrikassa.
Moottorivaihtoehtoina ovat 2,4-litrainen bensiinimoottori sekä 1,9- ja 2,5-litraiset dieselmoottorit. Vetotapana on takaveto tai neliveto.
Aiheesta muualla

Kuvia tai muita tiedostoja aiheesta Changan Kaicene F70 Wikimedia Commonsissa
Brasilian Grand Prix 2019

|  Brasilian Grand Prix 2019  |
| --- | --- |
 20. osakilpailu 21 osakilpailusta kaudella 2019. 

Päivämäärä:  17. marraskuuta 2019
Rata:  Autódromo José Carlos Pace
Sijainti:  São Paulo, Brasilia
Ratatyyppi:  Moottorirata
Radan pituus:  4,309 km
Kilpailun pituus:  71 kierrosta, 305,909 km
Sää:   Puolipilvinen
Paalupaikka
Kuljettaja:   Max Verstappen   (Red Bull Racing)
Paaluaika:  1.07,508
Palkintokoroke
Voittaja:   Max Verstappen   (Red Bull Racing)
Toinen:   Pierre Gasly   (Scuderia Toro Rosso)
Kolmas:   Carlos Sainz   (McLaren)
Nopein kierros
Kuljettaja:   Valtteri Bottas   (Mercedes)
Kierrosaika:  1.10,698 (kierroksella 43)
Brasilian Grand Prix 2019 (virallisesti Formula 1 Heineken Grande Prêmio do Brasil 2019) oli Formula 1 -kauden 2019 20. osakilpailu, joka ajettiin 17. marraskuuta Interlagosin moottoriradalla São Paulossa Brasiliassa.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 15. marraskuuta | 11:00–12:30 | 16:00–17:30 | 1. vapaat harjoitukset |  Sateinen | 17–19 °C | 21–25 °C | 83–90 % |
| 15. marraskuuta | 15:00–16:30 | 20:00–21:30 | 2. vapaat harjoitukset |  Pilvinen | 18–20 °C | 22–24 °C | 77–84 % |
| 16. marraskuuta | 12:00–13:00 | 17:00–18:00 | 3. vapaat harjoitukset |  Puolipilvinen | 19–22 °C | 30–37 °C | 63–71 % |
| 16. marraskuuta | 15:00–16:00 | 20:00–21:00 | Aika-ajot |  Puolipilvinen | 21–22 °C | 30–35 °C | 61–63 % |
| 17. marraskuuta | 14:10–16:10 | 19:10–21:10 | Kilpailu |  Puolipilvinen | 21–22 °C | 49 °C | 49 % |
Lähde:
Vapaat harjoitukset

Ennen vapaiden harjoitusten alkua Ferrari ilmoitti asentaneensa uuden moottorin kuljettajansa Charles Leclercin autoon, koska tämä oli kärsinyt teknisestä viasta edellisessä osakilpailussa ja hän sai tämän seurauksena lähtöruuturangaistuksen Brasilian osakilpailuun. Ensimmäisissä vapaissa harjoituksissa Williamsin testikuljettaja Nicholas Latifi ajoi Robert Kubican autolla. Harjoitusten aikana radalla oli sateiset ja kosteat olosuhteet, minkä seurauksena kuljettajat joutuivat odottamaan puolen tunnin ajan ennen kuin ajoivat aikakierroksiaan. Hankalissa olosuhteissa muun muassa Red Bullin Max Verstappen ja Toro Rosson Daniil Kvjat menettivät autonsa hallinnan ja pyörähtivät ensimmäisissä mutkissa. Verstappenin tallikaveri Alexander Albon oli ensimmäisten vapaiden harjoitusten nopein, vaikka menetti autonsa hallinnan, kolaroi ratavalliin ja aiheutti harjoitusten lopuksi punaiset liput radalle.
Toiset vapaat harjoitukset ajettiin edelleen vaihtelevissa olosuhteissa. Kubican auto ajautui yliohjauksen vuoksi radan ulkopuolelle ja edelleen ratavalliin. Kubican mukaan kolarointi johtui edessä ajaneesta Haasin Kevin Magnussenista, joka keräsi ratareunuksista vettä radalle ja aiheutti sekä Kubican ajautumisen ulos radalta ja punaisten lippujen heiluttamisen sen seurauksena. Molempien Toro Rosson kuljettajien, Kvjatilla ja Pierre Gaslyllä, autoihin iski harjoitusten aikana tekninen vika moottoriin, minkä seurauksena kyseisten kuljettajien harjoitukset päättyivät aikaisemmin. Kvjatin moottorivika havaittiin erityisesti hänen ajaessaan suurella vauhdilla mutkaan, jolloin moottori sammui kesken kaarroksen ja hän menetti autonsa hallinnan. Ferrarin Sebastian Vettel oli toisten vapaiden harjoitusten nopein ennen tallikaveriaan Leclerciä.
Kolmansissa vapaissa harjoituksissa ajettiin kuivemmissa olosuhteissa sliksirenkailla ja tallit valmistautuivat aika-ajoihin tekemällä muutoksia autoihinsa, muun muassa Verstappenin auton etusiipeä muunneltiin, millä hän ajoi toiseksi nopeimman ajan. Mercedeksen Lewis Hamilton oli kolmansien vapaiden harjoitusten nopein. Racing Pointin Sergio Pérez joutui tuomariston tutkittavaksi, koska hän oli estellyt ja ajattanut Haasin Romain Grosjeanin ulos radalta, mutta Pérez ei saanut tapauksesta rangaistusta.